România

Consiliul Local al comunei Sagna

Judeţul Neamţ

P R O C E S – V E R B A L

Încheiat astăzi 31.10.2016, în cadrul şedinţei ordinare a Consiliului local al comunei Sagna.

Adunarea a fost legal convocată, prin Dispoziţia Primarului nr.184 din 26.10.2016, consilierii luând act de problemele propuse la ordinea de zi, prin intermediul invitaţiei. Convocatorul s-a afişat la loc vizibil, la sediul unităţii, astfel încât cetăţenii interesaţi să cunoască şi să participe la lucrările acestei şedinţe.

Prezenţa s-a făcut de secretarul unităţii, Lungu Teodora, fiecare consilier semnând în registrul de prezenţă, constatându-se că sunt prezenţi 14 consilierii în funcţie, dintrun număr de 15 total, lipsind motivat domnul consilier Crăciun Năstase. Adunarea fiind legal constituită poate să-şi înceapă lucrările cuprinse la ordinea de zi.

1. Proiect de hotărâre privind modificarea HCL nr.43/28.07.2016 privind asigurarea cofinanţării obiectivului de investiţii ,,Reabilitare grădiniţa cu program normal sat Luţca, comuna Sagna, judeţul Neamţ”.

Iniţiator Primarul comunei Iacob Gheorghe

1. Proiect de hotărâre privind aprobarea realizării investiţiei ,,Modernizare drumuri comunale şi săteşti, comuna Sagna, judeţul Neamţ”.

Iniţiator, Primarul comunei Iacob Gheorghe

1. Proiect de hotărâre privind aprobarea asigurării cofinanţării obiectivului de investiţii ,,Modernizare drumuri comunale şi săteşti, comuna Sagna, judeţul Neamţ”.

Iniţiator primarul comunei Iacob Gheorghe

1. Întrebări şi interpelări, cereri, prezentarea procesului verbal al şedinţei precedente.

Domnul preşedinte de şedinţă arată că, la această şedinţă, participă şi doamna director a şcolii Sagna, d-na Diaconu Mihaela, pentru a da explicaţiile cerute în şedinţa precedent a consiliului local. Se dă cuvântul doamnei director.

Doamna director face o prezentare a sumelor primate din bugetul local şi destinaţia acestora, modul cum au fost cheltuite, centralizare făcută urmare discutării cu responsabilului contabil, deci discutând pe documente.

Se face precizarea că există sponsorizare făcută de familia Roca Vasilică, pentru reabilitarea unei săli de clasă, cu parchetul necesar.

Domnul primar solicită informaţii privitoare la postul de fochist.

Doamna director arată că are aprobarea pentru un post şi are speranţa că va obţine şi o jumătate de normă pentru un alt post de fochist, în caz contrar vor organiza sarcinile, pe plan local. Acum se aşteaptă documentul de la Inspectoratul Şcolar Neamţ.

În altă ordine de idei, doamna director face o prezentare a controlului –ARACIS, arătând că perioada a fost foarte grea, cu multe situaţii de făcut, unele lucruri s-au remediat pe loc dar sunt şi probleme care ne depăşesc. Pe total lucrurile sunt bune, dar acest lucru nu trebuie să ne mulţumească ci trebuie să ne mobilizeze. Trebui arătat că problemele vin de la lipsa bibliotecarului şi a bibliotecii şcolare, lipsa cabinetului medical şcolar sau a parteneriatului cu medicii de familie, lipsa bazei informatice, nu avem tehnica necesară pentru o instruire corespunzătoare, având nevoie de o sală de clasă dotată. În ceea ce priveşte numărul de elevi, se arată că acesta este aproape constant, 451 şi anul acesta.

Domnul preşedinte mulţumeşte doamnei director pentru precizările făcute, o felicită pentru numirea în funcţia de director, urmare concursului recent, urându-i succes în activitate.

Se trece la ordinea de zi.

Se dă citire proiectului de hotărâre privind modificarea HCL nr.43/28.08.2016 privind asigurarea cofinanţării obiectivului de investiţii ,,Reabilitare grădiniţă cu program normal sat Luţca, comuna Sagna, judeţul Neamţ”. Se precizează că sunt avizele favorabile ale comisiilor de specialitate.

Se solicit înscrieri la cuvânt.

Domnul primar precizează faptul că s-au refăcut calculele iar suma necesară cofinanţării acestui proiect s-a diminuat. Urmare acestei situaţii trebuie să modificăm art. 1 din HCL nr.43/2016.

Domnul preşedinte de şedinţă constată că nu mai sunt înscrieri la cuvânt, supune la vot proiectul de hotărâre. Votarea s-a făcut prin ridicare de mâini, nefiind voturi contra sau abţineri, întrunindu-se cvorumul de voturi necesar, se declară aprobat cu cele 14 voturi pentru, în forma prezentată.

Se trece la următorul proiect de hotărâre privind aprobarea realizării investiţiei ,,Modernizare drumuri comunale şi săteşti, comuna Sagna, judeţul Neamţ”.

Domnul primar arată că acest proiect de hotărâre constituie un prim pas, în vederea obţinerii investiţiei, fiind o piesă la dosarul ce se depune la AFIR.

Domnul preşedinte de şedinţă constată că nu mai sunt înscrieri la cuvânt, supune la vot proiectul de hotărâre. Votarea s-a făcut prin ridicare de mâini, nefiind voturi contra sau abţineri, se declară aprobat, în forma prezentată, cu cele 14 voturi pentru.

Următorul proiect, cuprins la ordinea de zi cuprinde aprobarea asigurării cofinanţării obiectuvului de investiţii ,,Modernizare drumuri comunale şi săteşti, comuna Sagna, judeţul Neamţ”.

Domnul președinte constată că nu sunt înscrieri la cuvânt, există avizele comisiilor de specialitate şi se poate trece la supunerea la vot.

Votarea s-a făcut prin ridicare de mâini, nefiind voturi contra sau abţineri, se declară aprobat, în forma prezentată, având 14 voturi pentru.

Domnul preşedinte de şedinţă supune la vot procesul verbal al ședinței precedente. Nefiind obiecțiuni se declară aprobat, în forma consemnată, având majoritatea voturilor.

Se dă citire scrisorii primite de la Cozma Iulian, în prezent aflându-se în penitenciarul Vaslui. Acesta solicită sprijin pentru racordarea locuinţei, temporare atribuite membrilor familiei sale, la energie electrică.

Domnii consilieri iau act de această situaţie solicitând o informare despre situaţia acestora şi cadrul legal pentru a se racorda locuinţa.

Domnul primar arată că locuinţa este a unui particular, am repartizat-o temporar şi ca urmare nu putem să angajăm un contract E-On, nefiind noi proprietarii.

Se solicită identificarea tuturor posibilităţilor, pe care le avem, pentru a ajuta familia Cozma, în limita legii.

Domnul preşedinte de şedinţă constată că nu mai sunt înscrieri la cuvânt şi declară închise lucrările acestei şedinţe.

Preşedinte de şedinţă,

Consilier, Blaj Eduard-Cătălin

Întocmit,

Secretar, Lungu Teodora